ARAHAN KESELAMATAN PEJABAT JABATAN BANTUAN GUAMAN ARAHAN KESELAMATAN PEJABAT JABATAN BANTUAN GUAMAN Aslina Joned Sent: To: Cc: Importance:High Monday, 21 July, 2014 5:20:20 PM JBG - Semua Staf Siti Zawahir Mohamed; Noor Hadina Ahmad Zabidi Assalamualaikum dan Salam 1Malaysia Tuan/puan, ARAHAN KESELAMATAN SEMPENA HARI RAYA AIDILFITRI Dengan hormatnya saya merujuk kepada perkara yang tersebut di atas. 2. Seperti yang tuan/puan sedia maklum, cuti Hari Raya Aidilfitri telah ditetapkan pada 28 dan 29 Julai 2014. Sempena perayaan tersebut ramai pegawai dan kakitangan akan turut bercuti rehat sehingga 1 Ogos 2014 bagi meraikannya. Untuk memastikan keselamatan pejabat sentiasa selamat dan dilindungi daripada sebarang risiko yang tidak diingini, dipohon kerjasama Ketua Cawangan, para pegawai dan kakitangan untuk bersama-sama menjaga keselamatan di pejabat masing-masing. 3. Sehubungan itu, sila patuhi langkah-langkah khas bagi peraturan dan Arahan Keselamatan yang dikeluarkan oleh Pejabat Ketua Pegawai Keselamatan Kerajaan sempena musim perayaan seperti berikut: 3.1. Semua Pegawai dan kakitangan perlu bersama-sama bertanggungjawab memastikan persekitaran tempat kerja berada dalam keadaan baik dan selamat; 3.2. Semua Pegawai dan kakitangan perlu log off computer, printer, suis dimatikan, pemacu cakera dikosongkan, peranti mudah alih disimpan dan dikunci dengan selamat mengikut peraturan keselamatan ditetapkan; 3.3. Aset alih khususnya dokumen penting dan dokumen rahsia rasmi disimpan dan dikunci dalam peti-peti keselamatan mengikut arahan-arahan keselamatan yang ditetapkan. 3.4. Bangunan, pejabat, bilik-bilik pegawai, bilik fail, stor, pusat data, pintu, tingkap dan sebagainya dipastikan ditutup dan dikunci dengan selamat; 3.5. Semua lampu, penyaman udara, peralatan elektrik dan elektronik, suis punca kuasa dan sebagainya dipastikan ditutup dan dikunci dengan selamat; 3.6. Peralatan-perlatan dan sistem keselamatan fizikal seperti CCTV, Kad Akses, Penggera Ceroboh, Penggera Kebakaran dan sebagainya diselenggara dan dipastikan berfungsi dengan baik; 3.7. Anggota Pegawai keselamatan yang bertugas perlu bersiap siaga, melaksanakan tugas rondaan, kawalan dan pemantauan teliti serta melaporkan sebarang insiden atau kegiatan yang mencurigakan mengikut Standard Operation ARAHAN KESELAMATAN PEJABAT JABATAN BANTUAN G... 1 of 2
ARAHAN KESELAMATAN PEJABAT JABATAN BANTUAN GUAMAN Procedure (SOP) yang ditetapkan; 3.8. Peralatan komunikasi anggota Pengawal Keselamatan hendaklah diselenggara bagi memastikan ia dapat berfungsi dengan baik untuk kemudahan perhubungan jika berlaku kecemasan; 3.9. Semua kerja penyelenggaraan dan pembangunan yang akan dilaksanakan dalam tempoh cuti rehat telah mendapat kebenaran pihak berkuasa agensi dan dimaklumkan terlebih dahulu kepada pihak keselamatan untuk pemantauan rapi; dan 3.10. Mana- mana pihak yang tidak patuh atau gagal melindungi aset kerajaan yang menyebabkan risiko keselamatan boleh diambil tindakan tegas mengikut keperluan Akta berkaitan atau dikenakan tindakan tatertib sewajarnya. 4. Kerjasama tuan/puan untuk mematuhi arahan tersebut amatlah dihargai bagi memastikan keselamatan pejabat masing-masing terjamin dan selamat. Sekian, terima kasih. Aslina Joned Timbalan Ketua Pengarah (Sivil) Jabatan Bantuan Guaman THINK BEFORE YOU PRINT AND SAVE A TREE!!! ARAHAN KESELAMATAN PEJABAT JABATAN BANTUAN G... 2 of 2